musi Sansi (toki Sonko: 象棋) li musi li kama tan ma Sonko. ona li sama lili tawa musi pi jan lawa moli. ona li musi supa utala pi jan musi tu. jan tu li lawa e kulupu pi ijo musi. jan wan li jo e kulupu loje la, jan ante li jo e kulupu pimeja.
jan mute li musi Sansi. ona li musi suli tawa ma Sonko tan tenpo pini. musi Sanki li kama tan musi Sansi li musi lon ma An.
supa musi li jo e nasin palisa 9 e nasin supa 10. kiwen musi li tawa lon wan pi nasin ni. insa supa li sitelen ala e nasin, li tu e ma musi. tu ni li telo (toki Sonko: 河). mute la, ona li sitelen e nimi ni kin: "telo ni li weka e ma Su e ma An" (toki Sonko: 楚河漢界). ma musi li jo kin e poki lili. nasin linja li lon insa ni. ni li poki lawa (toki Sonko: 九宮), li poki e kiwen lawa e kiwen awen.
musi li kepeken kiwen. kiwen li ken loje li ken pimeja. tenpo la, kiwen pimeja li ken laso. jan musi li kepeken kiwen loje la, ona o open e musi.
musi pi jan lawa moli